ai4bharat/Pralekha huggingface dataset:
आरोग्य आणि कुटुंब कल्याण मंत्रालय
कोविड-19 ची ताजी माहिती
देशव्यापी कोविड प्रतिबंधक लसीकरण मोहिमे अंतर्गत आतापर्यंत 196 कोटी लसमात्रा देण्यात आल्या आहेत
भारतातील उपचाराधीन रुग्णांची संख्या सध्या 68,108 आहे
उपचाराधीन रुग्णांचे प्रमाण 0.16% आहे
रुग्ण बरे होण्याचा दर सध्या 98.63% आहे
गेल्या 24 तासात 8,148 रुग्ण बरे झाले, त्यामुळे बरे झालेल्यांची एकूण संख्या वाढून 4,26,90,845
वर पोहचली.
गेल्या 24 तासात 13,216 नवे रुग्ण आढळले
दैनंदिन पॉझिटिव्हिटी दर 
साप्ताहिक पॉझिटिव्हिटी दर 
आतापर्यंत एकूण 85.73 कोटी चाचण्या करण्यात आल्या.
गेल्या 24 तासात 4,84,924 चाचण्या करण्यात आल्या.
शिक्षण मंत्रालय
द्विपक्षीय सहकार्य अधिक दृढ करण्यासाठी केंद्रीय शिक्षण आणि कौशल्य विकास मंत्री धर्मेंद्र प्रधान यांनी सिंगापूरच्या शिक्षणमंत्र्यांची घेतली भेट
परस्पर आणि जागतिक भरभराटीसाठी भारत आणि सिंगापूर एकत्रितपणे काम करण्यासाठी वचनबद्ध- धर्मेंद्र प्रधान
नवी दिल्ली, 31 मे 2023
केंद्रीय शिक्षण आणि कौशल्य विकास मंत्री धर्मेंद्र प्रधान यांच्या तीन दिवसीय सिंगापूर दौऱ्याचा आज समारोप झाला. भारत आणि सिंगापूर यांच्यातील संबंध अधिक दृढ करण्यासाठी तसेच शिक्षण आणि कौशल्य विकासाच्या क्षेत्रात दोन देशांनी एकत्रित काम करण्याच्या दृष्टीने विविध शक्यता आजमावण्यासाठी प्रधान सिंगापूर दौऱ्यावर गेले होते.
आपल्या दौऱ्यात प्रधान यांनी सिंगापूरचे शिक्षण आणि उच्च शिक्षण मंत्री चान चून सिंग यांची भेट घेतली. परस्पर सहकार्य अधिक मजबूत करणे तसेच शिक्षण आणि कौशल्य विकासाच्या सगळ्या आघाड्यावर एकत्रित प्रयत्न याविषयी या दोन मंत्र्यांनी फलदायी चर्चा केली.
शालेय स्तरावरच कौशल्य विकास आणि व्यावसायिक शिक्षणाचे निरंतर एकात्मिक शिक्षण देण्यासाठी भारत आणि सिंगापूर यांच्यात भागीदारी कशी करता येईल याचे मार्ग प्रधान यांनी सांगितले. संस्थात्मक यंत्रणा राबवून दोन देशातील भागीदाराचा आणखी विस्तार करण्याच्या मुद्द्यांवर दोघांनी सहमती दाखवली. त्यात प्रामुख्याने शिक्षक आणि प्रशिक्षकांमध्ये क्षमता निर्माण करणे, शिक्षण आणि कौशल्य विकास परिसंस्थेत भविष्यातील कौशल्याचा समावेश करणे, तसेच विशेष शाळा आणि क्रीडा विद्यालयांच्यासंदर्भात याबाबतीतले प्रयत्न या मुद्द्यांचा त्यात समावेश होता.
चान चुन सिंग यांनी मागील तीन जी 20 शिक्षण कार्यकारी गटाच्या बैठकीत सहभाग घेतल्याबद्दल प्रधान यांनी त्यांचे आभार मानले. परस्पर आणि जागतिक समृद्धीसाठी भारत आणि सिंगापूर सारखे नैसर्गिक सहयोगी एकत्र काम करण्यासाठी वचनबद्ध आहेत, असेही ते म्हणाले. पुणे येथे होणाऱ्या जी 20 शिक्षण मंत्र्यांच्या बैठकीत सिंगापूरचे शिष्टमंडळ सहभागी होणार आहे.
धर्मेंद्र प्रधान यांनी स्किल्स फ्युचर सिंगापूरलाही भेट दिली. स्किल्स फ्युचर सिंगापूर हा सिंगापूरला भविष्यासाठी सज्ज बनवण्यासाठी सिंगापूर सरकारचा महत्त्वाचा उपक्रम आहे. सिंगापूरला आजीवन शिकणाऱ्यांचे राष्ट्र बनवणे आणि कौशल्य प्रभुत्वाला महत्त्व देणारा समाज बनवणे यासाठी स्किल्स फ्युचर या उपक्रम प्रयत्न करत आहे. प्रधान यांनी आज सिंगापूर युनिव्हर्सिटी ऑफ टेक्नॉलॉजी आणि डिझाइनला भेट दिली.
21 वे शतक हे भारताचे शतक असेल यावर प्रधान यांनी भर दिला. इंग्लंडमधील नॉटिंगहॅम ट्रेंट युनिव्हर्सिटी  सारखी जागतिक विद्यापीठे आणि भारतीय विद्यापीठांनी 21 व्या शतकाला प्रेरणा देण्यासाठी नवीन मॉडेल्स तयार करण्यासाठी सहयोग केला पाहिजे आणि त्यांचे कार्य अधिक सखोल केले पाहिजे, असे ते म्हणाले.
सिंगापूरमधील आयआयटी आणि आयआयएम, ओडिया असोसिएशन आणि भारतीय समूदायाच्या माजी सदस्यांची भेट घेतली.N.Chitale/P.Jambhekar/D.Rane
सोशल मिडियावर आम्हाला फॉलो करा:@PIBMumbai /PIBMumbai /pibmumbai pibmumbai[at]gmail[dot]com /PIBMumbai /pibmumbai
(Visitor Counter : 45
गृह मंत्रालय
देशभरात गेल्या पाच वर्षात नक्षलवादी हिंसाचाराच्या घटनांमध्ये सातत्याने घट
सन 2014 च्या तुलनेत 2019 मध्ये नक्षलवादाशी संबंधित हिंसक घटनांमध्ये 38 टक्क्यांची घट - जी. किशन रेड्डी
(नवी दिल्ली, 18 मार्च 2020
नक्षलवादाशी लढण्यासाठी केंद्र सरकारने खंबीरपणे राष्ट्रीय नीती आणि कृती योजना-2015 राबविल्यामुळे गेल्या पाच वर्षात नक्षलवादी हिंसाचाराच्या घटनांमध्ये सातत्याने घट होत आहे अशी माहिती केंद्रीय गृह व्यवहार मंत्री जी.किशन.रेड्डी यांनी आज यासंदर्भातील प्रश्नाच्या लिखित उत्तरात दिली.
त्यांनी सांगितले की वर्ष 2015 मध्ये झालेल्या नक्षली हिंसाचाराच्या 1089 घटनांच्या तुलनेत या वर्षी म्हणजे 2020 च्या फेब्रुवारी महिनाअखेर पर्यंत नक्षली हिंसाचाराच्या फक्त 123 घटना नोंदल्या गेल्या आहेत. नक्षलवाद्यांशी लढण्यासाठीच्या मोहिमेमध्ये मोठ्या, लहान आणि सूक्ष्म आकाराच्या मानवविरहित हवाई यंत्रांचा देखील उत्तम उपयोग केला गेला असे त्यांनी सांगितले. नक्षलवादी हिंसाचाराच्या घटनांमध्ये 2015 साली संरक्षण दलाच्या 56 कर्मचाऱ्यांनी जीव गमावला, तर या वर्षी म्हणजे 2020 च्या फेब्रुवारी महिनाअखेर पर्यंत पाच कर्मचाऱ्यांना जीव गमवावा लागला आहे अशी माहिती रेड्डी यांनी दिली.
B.Gokhale/S.Chitnis/P.Kor
राष्ट्रपती कार्यालय
राष्ट्रपती 28 ते 30 ऑक्टोबर दरम्यान गुजरातला भेट देणार
नवी दिल्ली, 27 ऑक्टोबर 2021
राष्ट्रपती राम नाथ कोविंद 28 ते 30 ऑक्टोबर 2021 दरम्यान गुजरातला भेट देणार आहेत.
29 ऑक्टोबर 2021 रोजी, राष्ट्रपती भावनगर येथे आर्थिकदृष्ट्या दुर्बल घटकांसाठी गृहनिर्माण योजना प्रकल्पाचे उद्घाटन करतील. भावनगर जिल्ह्यातील तलगाजर्दा येथील श्री चित्रकुटधाम या मोरारी बाबूंच्या आश्रमालाही ते भेट देतील.M.Chopade/S.Kane/D.Rane
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 126
माहिती आणि प्रसारण मंत्रालय
आपण आपल्या जीवनातील परिस्थितीपासून पळू शकत नाही, जाणीवेच्या मदतीने आपण त्याचा सामना केला पाहिजे आणि त्यातून सुखरूप बाहेर आले पाहिजे : ओंकार दिवाडकर, दिग्दर्शक स्टील अलाइव्ह
पणजी, 20 जानेवारी 2021
“माझा चित्रपट आत्महत्येच्या उंबरठ्यावर पोहचलेल्या आणि त्यायोगे मानसिक जाणीव झालेल्या एका तरुण नायिकेची कथा सांगतो. नायिकेला आत्महत्या करण्यापेक्षा स्वतःच्या आयुष्यापासून दूर पळून जायचे आहे; परंतु आपण आपल्या जीवनातील परिस्थितीपासून पळू शकत नाही, एका जाणीवेच्या मदतीने आपण त्याचा सामना केला पाहिजे आणि त्यातून सुखरूप बाहेर आले पाहिजे.” गोवा येथे आयोजित 51 व्या भारतीय आंतरराष्ट्रीय चित्रपट महोत्सवात भारतीय पॅनोरामा विभागात आज ‘स्टील अलाइव्ह’ हा मनो-नाट्य लघुपट प्रदर्शित झाला त्यानंतर आयोजित केलेल्या पत्रकार परिषदेत चित्रपटाचे दिग्दर्शक आणि निर्माते ओंकार दिवाडकर या चित्रपटा मागील प्रेरणेविषयी बोलत होते.
या चित्रपटातील मुख्य पात्र औदासीन्य आणि भावनिक गोंधळामुळे आत्महत्येचा प्रयत्न करते परंतु ती अयशस्वी होते आणि पुन्हा आपले आयुष्य जगू लागते. “प्रेक्षकांनी माझा चित्रपट साक्षीदार म्हणून पहावा अशी माझी इच्छा आहे, यामुळे जागरूकता निर्माण होईल”, असे दिग्दर्शक म्हणतात.
30 मिनिटांच्या या मराठी चित्रपटात 27 मिनिटांचा अनकट शॉट आहे. त्याविषयी बोलताना दिवाकर म्हणाले की, आत्महत्या करण्याच्या वृत्तीने झपाटलेल्या त्या व्यक्तीचा प्रवास दाखवणे आवश्यक होते.
“प्रेक्षकांना कथा सांगण्या ऐवजी त्याचा प्रभावी अनुभव देणे हा माझा उद्देश्य होता. कथेपेक्षा घटक महत्त्वाचे असतात. प्रत्येक घटक काहीतरी व्यक्त करतो. काही घटक एकत्रितपणे एक चित्र तयार करतात जे एक नवीन प्रभाव किंवा अनुभव निर्माण करते. या चित्रपटाचा समुद्र हा एक ‘घटक’ आहे जो रहस्यमय आणि अफाट आहे, जो संपूर्ण परिणाम देत आहे.” असे दिवाडकर म्हणाले.
ओंकार दिवाडकर एक लेखक, दिग्दर्शक, संपादक आणि निर्माता आहेत. ‘मृगजळांच्या भूमीत ...’  हा त्यांचा पहिला लघुपट होता. ते एक व्यावसायिक प्रवासी छायाचित्रकार देखील आहेत. ‘स्टिल अलाइव्ह’ हा त्यांचा दुसरा लघुपट असून तो मनो-नाट्य लघुपट आहे.M.Chopade/S.Mhatre/D.Rane
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 195
गृह मंत्रालय
नारी शक्ती पुरस्कार-2021 साठी 31 जानेवारी 2022 पर्यंत नामांकने खुली राहणार
नवी दिल्ली, 14 जानेवारी 2022
नारी शक्ती पुरस्कार 2021 साठी नामांकने खुली झाली आहेत आणि www.awards.gov.in या पोर्टलवर अर्ज/ नामांकने पाठवता येतील. यासाठी 31 जानेवारी 2022 ही अंतिम तारीख आहे. नारी शक्ती पुरस्कारासाठी पात्रता आणि मार्गदर्शक नियमांचा तपशील या पोर्टलवर उपलब्ध आहे.
N.Chitale/S.Patil/P.Malandkar
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 170
आरोग्य आणि कुटुंब कल्याण मंत्रालय
गेल्या 24 तासात भारताने सर्वोच्च 20.66 लाख चाचण्या करत केला आणखी एक विक्रम
सलग चोथ्या दिवशी दररोज 20 लाखांपेक्षा जास्त चाचण्या करण्यात आल्या
दैनंदिन पॉझीटीव्हिटी दरात 12.45% पर्यंत घट
सलग नवव्या दिवशी दैनंदिन रुग्णांपेक्षा बरे होणाऱ्यांची संख्या जास्त
सलग सहाव्या दिवशी दैनंदिन नव्या रुग्णांची संख्या 3 लाखांपेक्षा कमी
गेल्या 24 तासात 20.66 लाखापेक्षा जास्त चाचण्या करुन भारताने एका दिवसात सर्वाधिक चाचण्या करण्याचा नवा विक्रम पुन्हा एकदा रचला आहे. सलग चार दिवस दररोज 20 लाखांपेक्षा जास्त चाचण्याही करण्यात आल्या आहेत.
दैनंदिन पॉझीटीव्हिटी दरात 12.45% पर्यंत घट झाली आहे.
देशात गेल्या 24 तासात एकूण, 20,66,285 चाचण्या करण्यात आल्या.
देशात सलग 9 व्या दिवशी नव्या रुग्णांपेक्षा कोरोनामुक्त होणाऱ्यांची संख्या जास्त आहे. गेल्या 24 तासात 3,57,630 कोरोनामुक्तांची नोंद झाली आहे.
बरे झालेल्यांची एकूण संख्या आज 2,30,70,365 झाली. रुग्ण बरे होण्याचा राष्ट्रीय दर वाढून 87.76% झाला आहे.
नुकत्याच बरे झालेल्यांपैकी 73.46% जण दहा राज्यातले आहेत.
देशात सलग सहाव्या दिवशी 3 लाखांपेक्षा कमी रुग्ण आढळले आहेत ही आणखी एक सकारात्मक घडामोड आहे.
गेल्या 24 तासात 2,57,299 नव्या रुग्णांची नोंद झाली.
गेल्या 24 तासात आढळलेल्या नव्या रुग्णांपैकी 78.12% रुग्ण दहा राज्यातले आहेत. तामिळनाडूत सर्वाधिक 36,184, त्या पाठोपाठ कर्नाटकात 32,218 नव्या दैनंदिन रुग्णांची नोंद झाली.
दरम्यान, भारतातील एकूण सक्रीय रुग्णसंख्येत घट होत ती आज 29,23,400 वर पोहचली.
गेल्या 24 तासात एकूण घट 1,04,525 इतकी नोंदवण्यात आली.
देशातील एकूण सक्रीय रुग्णांपैकी ही संख्या 11.12% आहे.
देशातील एकूण सक्रीय रुग्णांपैकी 69.94% रुग्ण आठ राज्यातील आहेत.
गेल्या 24 तासात सक्रीय रुग्णसंख्येत झालेला राज्यवार बदल खालील आलेखात अधोरेखित केला आहे.
देशव्यापी लसीकरण मोहीमेच्या तिसऱ्या टप्प्यात कोविड19 लसीच्या एकूण 19.33 कोटी मात्रा आतापर्यंत देण्यात आल्या आहेत.
हाती आलेल्या अहवालानुसार आज सकाळी सात वाजेपर्यंत, एकूण 19,33,72,819 लसीच्या मात्रा 27,76,936 सत्रांमध्ये देण्यात आल्या.
यात आरोग्य क्षेत्रातल्या 97,38,148 कर्मचाऱ्यांना पहिली तर 66,91,350 कर्मचाऱ्यांना दुसरी मात्रा देण्यात आली आहे. आघाडीवर कार्यरत 1,48,70,081 कर्मचाऱ्यांना पहिली तर 83,06,020 कर्मचाऱ्यांना दुसरी मात्रा देण्यात आली आहे. 18 ते 44 वयोगटातील 92,97,532 लाभार्थ्यांना पहिली मात्रा दिली आहे. 45 ते 60 वयोगटातील 6,02,11,957 लाभार्थ्यांना पहिली तर 96,84,295 लाभार्थ्यांना दुसरी मात्रा देण्यात आली आहे. 60 वर्षांवरील 5,63,83,760 लाभार्थ्यांना पहिली तर 1,81,89,676 लाभार्थ्यांना दुसरी मात्रा दिली आहे.
देशभरात आतापर्यंत झालेल्या एकूण लसीकरणापैकी 66.30% मात्रा दहा राज्यात दिल्या आहेत.
वाणिज्य आणि उदयोग मंत्रालय
आभासी पध्दतीने होणार उद्या पहिल्या इंडिया आंतरराष्ट्रीय ज्वेलरी शोचे उद्घाटन
पहिला व्हर्चुअल इंडिया आंतरराष्ट्रीय ज्वेलरी शो उद्या सोमवार, 12 ऑक्टोबर 2020 रोजी सकाळी 9.30 वाजता होईल. भारतीय रत्ने आणि दागिने निर्यात प्रोत्साहन परिषदेने  आंतरराष्ट्रीय ज्वेलरी शोचे आयोजन केले आहे. सुमारे 350+ प्रदर्शक शोमध्ये नोंदणीकृत 10000+ पेक्षा जास्त अभ्यागतांना त्यांच्या खास दागिन्यांचा संग्रह प्रदर्शित करतील.
केंद्रीय वाणिज्य आणि उद्योग व रेल्वे मंत्री पीयूष गोयल आणि महाराष्ट्राचे मुख्यमंत्री उद्धव ठाकरे हे सकाळी 9.30 वाजता सुरू होणार्या उद्घाटन समारंभाला संबोधित करणार आहेत.
या कार्यक्रमाला उपस्थित राहण्यासाठी, पुढील लिंकवर कृपया लॉग इन करा: https://gjepc.org/iijs-virtual/
उद्घाटन सोहळा आयआयजेएसच्या सभागृहात आभासी स्वरूपात आयोजित केला जाईल.
माध्यमांसाठी नोंदणीकरिता कृपया संपर्क साधा:
पूनम, जीजेईपीसी - 9987753828, अभिषेक, अॅडफॅक्टर्स पीआर, : 9664516774.
पंतप्रधान कार्यालय
भारताच्या कोविड-19 विरुद्धच्या लढ्याचा पंतप्रधानांनी घेतला आढावा
(कोविड -19 महामारीविरोधात भारताच्या प्रतिसादाबद्दल आढावा घेण्यासाठी पंतप्रधान नरेंद्र मोदी यांनी वरिष्ठ मंत्री आणि अधिकाऱ्यांसमवेत सविस्तर बैठक घेतली. या बैठकीत महामारीच्या अनुषंगाने राष्ट्रीय स्तरावरील स्थिती व तयारीचा आढावा घेण्यात आला. या बैठकीत दिल्लीसह विविध राज्ये आणि केंद्रशासित प्रदेशांच्या परिस्थितीचा आढावा घेण्यात आला. या बैठकीस गृहमंत्री, आरोग्यमंत्री, पंतप्रधानांचे प्रधान सचिव, कॅबिनेट सचिव, आरोग्य सचिव, भारतीय वैद्यकीय संशोधन परिषद आयसीएमआरचे महासंचालक आणि अधिकारप्राप्त गटांचे अन्य संबंधित कर्मचारी उपस्थित होते.
नीती आयोगाचे सदस्य आणि वैद्यकीय आपत्कालीन व्यवस्थापन योजनेच्या अधिकारप्राप्त गटाचे संयोजक डॉ. विनोद पॉल यांनी मध्यम मुदतीत कोविड -19 प्रकरणांची सद्यस्थिती व संभाव्य परिस्थिती याबद्दल सविस्तर सादरीकरण केले. असे आढळून आले आहे की एकूण रुग्णांपैकी दोन तृतीयांश हे पाच राज्यांमधील असून मोठ्या शहरांमधील रुग्णांचे प्रमाण प्रचंड आहे. विशेषत: मोठ्या शहरांद्वारे येत असलेल्या आव्हानांचा विचार करता, दररोज वाढणाऱ्या रुग्णसंख्येचे प्रभावीपणे व्यवस्थापन करण्यासाठी चाचणी तसेच खाटांची संख्या आणि सेवा यावर चर्चा झाली.
पंतप्रधानांनी शहर आणि जिल्हावार आवश्यकता असलेल्या रुग्णालयामधील आवश्यक खाटा/ अलगीकरण खाटा याविषयी अधिकारप्राप्त समूहाच्या शिफारशींची दखल घेतली आणि राज्ये / केंद्रशासित प्रदेशांशी सल्लामसलत करून आपत्कालीन नियोजन करण्याचे निर्देश आरोग्य मंत्रालयाच्या अधिकाऱ्यांना दिले. पावसाळा सुरू होण्याच्या पार्श्वभूमीवर योग्य त्या तयारीची खात्री करण्याचा सल्लाही त्यांनी मंत्रालयाला दिला.
राजधानीतील कोविड -19 साथीच्या सद्य आणि उदयोन्मुख परिस्थितीबद्दल चर्चा करण्यात आली आणि पुढील 2 महिन्यांतील संभाव्य स्थितीवर विचारविनिमय करण्यात आला. पंतप्रधानांनी सुचवले की कोविड -19 च्या वाढत्या प्रादुर्भावाचे आव्हान पेलण्यासाठी समन्वित आणि सर्वसमावेशक योजना आखण्यासाठी भारत सरकारचे वरिष्ठ अधिकारी, दिल्ली सरकार आणि दिल्ली महानगरपालिकांच्या अधिकाऱ्यांच्या उपस्थितीत ; गृहमंत्री आणि आरोग्यमंत्र्यांनी लेफ्टनंट गव्हर्नर, राष्ट्रीय राजधानी प्रदेश दिल्लीचे मुख्यमंत्री यांच्याशी समन्वय साधण्यासाठी तातडीची बैठक बोलवावी.
या महामारीच्या प्रादुर्भावाचा यशस्विरीत्या प्रतिबंध करून तो नियंत्रित करण्यात अनेक राज्ये, जिल्हे आणि शहरे यांनी उत्कृष्ट काम केल्याची बरीच उदाहरणे असल्याचे नमूद करून पंतप्रधानांनी त्यांचे कौतुक केले. इतरांना प्रेरणा आणि नाविन्यपूर्ण कल्पना देण्यासाठी या यशोगाथा आणि उत्तम पद्धतींचा व्यापकपणे प्रसार केला गेला पाहिजे असे ते म्हणाले.
वाणिज्य आणि उदयोग मंत्रालय
जिनिव्हा येथील जागतिक व्यापार संघटनेतील भारताच्या स्थायी दूतावासाने आंतरराष्ट्रीय व्यापार कायदा आणि धोरण क्षेत्रात क्षमता निर्मिती आणि संशोधनासाठी नवी दिल्ली स्थित व्यापार आणि गुंतवणूक कायदा केंद्र , आणि जिनिव्हा स्थित सेंटर फॉर ट्रेड अँड इकॉनॉमिक इंटिग्रेशन ऑफ द ग्रॅज्युएट इन्स्टिट्यूट  सोबत त्रिपक्षीय सामंजस्य करारावर स्वाक्षरी केली
हा सामंजस्य करार परदेशी व्यापार धोरण आखणीत भारताची क्षमता वाढवेल
नवी दिल्ली, 7 डिसेंबर 2021
जिनिव्हा येथील जागतिक व्यापार संघटनेतील भारताचा स्थायी दूतावास, नवी दिल्ली स्थित व्यापार आणि गुंतवणूक कायदा केंद्र ,आणि जिनिव्हा स्थित सेंटर फॉर ट्रेड अँड इकॉनॉमिक इंटिग्रेशन ऑफ द ग्रॅज्युएट इन्स्टिट्यूट , यांनी 26 नोव्हेंबर 2021 रोजी आंतरराष्ट्रीय व्यापार कायदा आणि धोरणाच्या क्षेत्रात संशोधन आणि क्षमता - निर्मितीसाठी सहकार्य सुरू करण्यासाठी त्रिपक्षीय सामंजस्य करारावर स्वाक्षरी केली. या सामंजस्य करारावर भारताचे राजदूत आणि स्थायी प्रतिनिधी ब्रजेंद्र नवनीत, व्यापार आणि गुंतवणूक कायदा केंद्राचे प्रमुख प्रा. जेम्स जे. नेदमपारा आणि द ग्रॅज्युएट इन्स्टिट्यूट मधील आंतरराष्ट्रीय कायद्याचे प्राध्यापक जूस्ट पॉवेलीन यांनी स्वाक्षऱ्या केल्या.
या कराराद्वारे सिटीआयएलच्या व्यावसायिक कर्मचाऱ्यांना आणि भारत सरकारच्या अधिकाऱ्यांना आंतरराष्ट्रीय व्यापार आणि गुंतवणूक कायदा क्षेत्रात मौल्यवान शैक्षणिक आणि संशोधनाच्या संधी उपलब्ध करून दिल्या जाणार आहेत.
पुढील तीन वर्षांसाठी, आंतरराष्ट्रीय व्यापाराच्या समकालीन मुद्यांवर सरकारी अधिकारी आणि सीटीआयएलच्या संशोधन कर्मचाऱ्यांची आणि शिक्षणतज्ञांच्या सामंजस्यासाठी आणि आंतरराष्ट्रीय व्यापार आणि गुंतवणूक कायद्याबाबत भारताला पाठिंबा मिळावा यासाठी विविध क्षमता - निर्मिती कार्यक्रम आणि उपक्रम राबवले जातील.
एकूणच, हा सामंजस्य करार भारतीय सरकारी अधिकारी, सिटीआयएलचे व्यावसायिक कर्मचारी आणि या विषयावर लक्ष केंद्रित असलेल्या भारतीय विद्यार्थ्यांना व्यापार आणि गुंतवणूक कायद्याच्या क्षेत्रातील मौल्यवान जागतिक शैक्षणिक आणि संशोधन संधी उपलब्ध करून देण्यासाठी एक महत्त्वाचा उपक्रम आहे.
R.Aghor/S.Kane/P.Malandkar
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 133
कार्मिक, सार्वजनिक तक्रार आणि निवृत्ती वेतन मंत्रालय
भारताचे मुख्य माहिती आयुक्त , यशवर्धन कुमार सिन्हा यांनी घेतली केंद्रीय मंत्री डॉ जितेंद्र सिंह यांची भेट
कोविड महामारीच्या व्यत्ययानंतरही आरटीआय प्रकरणांच्या एकूण प्रलंबित प्रकरणात नियमित घट: डॉ जितेंद्र सिंह
नवी दिल्ली, 4 एप्रिल 2023
भारताचे मुख्य माहिती आयुक्त, यशवर्धन कुमार सिन्हा यांनी आज केंद्रीय राज्यमंत्री पंतप्रधान कार्यालय, कार्मिक, सार्वजनिक तक्रार, निवृत्ती वेतन, डॉ जितेंद्र सिंह यांची भेट घेऊन त्यांना जम्मू आणि काश्मीर जिथे केंद्रीय माहिती आयोगाच्या कार्यकक्षेची व्याप्ती तीन वर्षांपूर्वी राज्याचे केंद्रशासित प्रदेशात रूपांतर झाल्यावर वाढविण्यात आली होती, त्यासह देशभरातील आरटीआय अर्थात माहिती अधिकार अर्जांच्या निकालाची आणि प्रलंबित स्थितीबद्दल माहिती दिली मंत्र्यांसोबत तासाभराच्या बैठकीदरम्यान, मुख्य माहिती आयुक्तांनी अलीकडच्या काळात महामारीमुळे उद्भवलेल्या व्यत्ययानंतरही माहिती अधिकार अर्जांच्या निराकरणाच्या टक्केवारीत सुधारणा होत असल्याबद्दल माहिती दिली.
डॉ जितेंद्र सिंह यांनी माहिती अधिकार  अर्जांचा निपटारा करतानाच त्याच प्रमाणात प्रलंबित प्रकरणात सातत्यपूर्ण घट केल्याबद्दल केंद्रीय माहिती आयोगाची प्रशंसा केली. ते म्हणाले, गेल्या वर्षी सुमारे 29,000 प्रकरणे प्रलंबित होती ज्यात घट होऊन सध्या 19,000 प्रकरणे प्रलंबित आहेत, तर 2021-22 मधील 28,793 प्रकरणांवरून 2022-23 मध्ये 29,104 प्रकरणे निकाली निघाली आहेत हे नमूद करून त्यांनी संतोष व्यक्त केला.
सिन्हा यांनी असेही सांगितले की जून 2020 मध्ये, कोविड महामारीच्या काळातही, आरटीआय अर्जांचा मासिक निपटारा दर गत वर्षीच्या म्हणजे जून 2019 च्या दरापेक्षा जास्त होता. ऑनलाइन, व्हर्च्युअल आणि व्हिडिओ कॉन्फरन्सच्या आधुनिक तंत्रज्ञानाचा वापर करून कोविड काळातही केंद्रीय माहिती आयोगाने आपले काम अव्याहत सुरू ठेवल्याने हे शक्य झाल्याचे त्यांनी सांगितले.
सिन्हा यांनी डॉ जितेंद्र सिंह यांना या वर्षाच्या सुरुवातीला जम्मू आणि काश्मीर केंद्रशासित प्रदेश केंद्रीय माहिती आयोगाच्या कक्षेत आणल्यापासून जम्मू आणि काश्मीरमधील आरटीआय अर्ज निकाली काढण्याच्या स्थितीबद्दल माहिती दिली. जम्मू आणि काश्मीर मध्ये केंद्रीय माहिती आयोग लागू झाल्यानंतर, 2020-21 मध्ये, 844 नोंदणीकृत आरटीआय अर्जांपैकी 301 अर्जांचा निपटारा करण्यात आला.
केंद्रीय मंत्र्यांनी असेही नमूद केले की मोदी सरकारच्या काळात दिवसा किंवा रात्री कोणत्याही वेळी आणि देशाच्या कोणत्याही भागातून किंवा परदेशातून आरटीआय अर्ज ई-फायलिंगसाठी 24 तास पोर्टल सेवा सुरू करण्यात आली होती. पंतप्रधान नरेंद्र मोदी यांच्या कार्यकाळातच केंद्रीय माहिती आयुक्तांचे कार्यालय हे खासकरून त्यासाठी साकारलेल्या कार्यालय संकुलात स्थलांतरित करण्यात आल्याचे त्यांनी सांगितले.
पारदर्शकता आणि सरकारी कामकाजात नागरिकांचा सहभाग या पंतप्रधान मोदींच्या दृष्टीकोनानुसार आचरण करण्यात केंद्रीय माहिती आयोगाची भूमिका महत्त्वाची असल्याचा पुनरुच्चार डॉ. जितेंद्र सिंह यांनी केला.N.Chitale/V.Joshi/D.Rane
सोशल मिडियावर आम्हाला फॉलो करा:@PIBMumbai /PIBMumbai /pibmumbai pibmumbai[at]gmail[dot]com /PIBMumbai /pibmumbai
(Visitor Counter : 2093
आदिवासी विकास मंत्रालय
आदिवासी स्वातंत्र्यसैनिकांवर आधारित वस्तुसंग्रहालये उभारण्यासाठी मार्गदर्शक तत्वे आणि शिफारसी यांच्या संदर्भात नवी दिल्ली येथे दोन दिवसांची कार्यशाळा
नवी दिल्ली, 12 एप्रिल 2022
केंद्रीय आदिवासी व्यवहार मंत्रालयाने युनेस्को अर्थात संयुक्त राष्ट्रांच्या शैक्षणिक, शास्त्रीय आणि सांस्कृतिक संस्थेने नवी दिल्ली येथील युनेस्को भवन येथे ‘आदिवासी स्वातंत्र्यसैनिकांशी संबंधित वस्तूसंग्रहालये उभारण्याविषयीची मार्गदर्शक तत्वे आणि शिफारसी’ या विषयावर 11 आणि 12 एप्रिल 2022 या दोन दिवसांच्या कार्यशाळेचे आयोजन केले होते. गेली अनेक वर्षे आदिवासी व्यवहार मंत्रालयाच्या संयुक्त सहकार्याने विविध विकासात्मक प्रकल्प राबविणाऱ्या यूएनडीपी अर्थात संयुक्त राष्ट्रांच्या विकास कार्यक्रमाने या कार्यशाळेसाठी समन्वय साधला.
आदिवासी स्वातंत्र्यसैनिकांशी संबंधित वस्तूसंग्रहालये विकसित करण्याचा उपक्रम हा जगातील बहुतेक पहिलाच अशा प्रकारचा उपक्रम असेल अशा शब्दात प्रशंसा करत युनेस्कोचे संचालक आणि प्रतिनिधी एरिक फाल्ट यांनी त्यांच्या भाषणात या अत्यंत वैशिष्ट्यपूर्ण प्रयासासाठी भारत सरकारला गौरविले. हे काम अत्यंत गुंतागुंतीचे आहे असे सांगून ते म्हणाले की या उपक्रमासाठी प्राथमिक भागीदार म्हणून आदिवासी समुदायांची निवड करून आणि त्यांना अशा वस्तुसंग्रहालयांची संकल्पना, संरचना आणि काल्पनिक उभारणी यांच्या विकासात सहभागी करून घेऊन या प्रकल्पांची एकात्मता आणि आदिवासी समुदायांचा त्यावरचा मालकीहक्क सुनिश्चित करता येईल याविषयी विविध शिफारसी केल्या.
केंद्रीय आदिवासी व्यवहार मंत्रालयाचे सचिव अनिलकुमार झा यांनी सांगितले की, स्वातंत्र्य चळवळीतील आदिवासीच्या योगदानाला समाजात ओळख मिळवून देण्याच्या आणि आदिवासींचा सांस्कृतिक वारसा जपण्याच्या उद्देशाने या प्रकारची वस्तूसंग्रहालये उभारण्यात येत आहेत. या वस्तुसंग्रहालयांच्या विकासात पद्धतशीर दृष्टीकोन विकसित करणे आणि ही वस्तूसंग्रहालये स्थापन करताना आवश्यक असणाऱ्या समावेशक पद्धतींबद्दल संबंधित अधिकाऱ्यांना माहिती देणे हा या कार्यशाळेच्या आयोजनाचा हेतू होता.
आदिवासी संशोधन संस्थांचे प्रतिनिधी, भारतीय मानववंशशास्त्र सर्वेक्षण संस्थेचे प्रतिनिधी, राष्ट्रीय पातळीवरील समितीचे सदस्य, राष्ट्रीय मानव संग्रहालयातील तज्ञ आणि भोपाळ येथील भारतीय वन व्यवस्थापन संस्थेचे प्रतिनिधी या कार्यशाळेला उपस्थित होते,
S.Kane/S.Chitnis/P.Malandkar
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 163
राष्ट्रपती कार्यालय
62व्या राष्ट्रीय संरक्षण महाविद्यालय अभ्यासक्रमाच्या प्राध्यापक आणि अभ्यासक्रम सदस्यांनी राष्ट्रपतींची भेट घेतली
नवी दिल्ली, 15 सप्टेंबर 2022
62 व्या राष्ट्रीय संरक्षण महाविद्यालय अभ्यासक्रमाच्या प्राध्यापक आणि अभ्यासक्रम सदस्यांनी आज  राष्ट्रपती भवनात राष्ट्रपती द्रौपदी मुर्मू यांची भेट घेतली.
या कार्यक्रमाला संबोधित करताना राष्ट्रपती म्हणाल्या, सुरक्षा ही एक अशी संज्ञा आहे जी आपण आपल्या संभाषणात नेहमी वापरतो. पण याचे परिणाम दूरगामी आहेत. गेल्या काही दशकांमध्ये या संज्ञेची व्याख्या अधिक व्यापक झाली आहे. जी गोष्ट केवळ प्रादेशिक अखंडतेपुरती मर्यादित होती, ती आता राजकीय आणि आर्थिक परिक्षेत्रातही दिसू लागली आहे. त्यामुळे राष्ट्रीय संरक्षणाच्या धोरणात्मक, आर्थिक, वैज्ञानिक, राजकीय आणि औद्योगिक पैलूंच्या दृष्टीने राष्ट्रीय संरक्षण महाविद्यालय अभ्यासक्रमाची आजच्या काळातील समर्पकता अधिक महत्वपूर्ण ठरते. हे लक्षात घेऊन या समस्या मुळापासून जाणून घेण्यासाठी एनडीसीचा अभ्यासक्रम गेल्या काही वर्षांपासून प्रयत्न करत आहे, याबद्दल राष्ट्रपतींनी संतोष व्यक्त केला.
62 व्या एनडीसीच्या अभ्यासक्रमात सशस्त्र दलातील 62, नागरी सेवेतील 20, मैत्रीपूर्ण परदेशातील 35 आणि कॉर्पोरेट क्षेत्रातील 1 सदस्य सहभागी आहेत हे लक्षात घेऊन राष्ट्रपती म्हणाल्या की या अभ्यासक्रमाचे हे अतिशय वेगळे असे वैशिष्ट्य आहे की ज्यामुळे या अभ्यासक्रमाचे खूप कौतुक झाले आहे. या अभ्यासक्रमाच्या सदस्यांना वेगवेगळ्या क्षेत्रातील व्यक्तींना जाणून घेता येते त्यायोगे त्यांचे विचार आणि अभिव्यक्तीचे क्षितिज अधिक विस्तारते, असे त्या म्हणाल्या.
आपण एका गतिमान जगाचे भाग आहोत जिथे अगदी लहानश्या बदलाचे व्यापक परिणाम होतात. काही वेळा यात सुरक्षिततेच्या दृष्टीने होणारे बदल अंतर्भूत असतात. कोविड महामारी पसरण्याचा वेग आणि कोविडची लाट हे आज मानवतेला भेडसावणाऱ्या धोक्याचे फक्त एक उदाहरण आहे. यामुळे आपल्याला
मानवजातीच्या असुरक्षिततेची जाणीव होते. येणारा प्रत्येक धोका आपल्याला लढा देण्याची आवश्यकता आणि त्याचा प्रादुर्भाव पुन्हा होणार नाही याकरता बाळगायच्या सावधानतेबद्दल विचार करायला भाग पाडतो. आपण केवळ पारंपारिक धोक्यांनाच नव्हे तर निसर्गाच्या अनोख्या धोक्यांचाही सामना करण्यासाठी स्वतःला तयार केले पाहिजे. हवामान बदल आणि शाश्वत विकास हे आजच्या घडीला अतिशय महत्व असलेले मुद्दे आहेत. सर्व देशांनी एकत्र येऊन त्यावर उपाय शोधणे ही काळाची गरज आहे. या टप्प्यावर देशाच्या धोरणात्मक योजना देशांच्या परराष्ट्र धोरणांशी जुळणे महत्वाचे आहे. हा एक सर्वसमावेशक आणि बहुआयामी दृष्टीकोन आहे ज्यासाठी आपण स्वतःला सुसज्ज करणे आवश्यक आहे.
भारत एक राष्ट्र म्हणून आत्मनिर्भर भारत बनण्यासाठी प्रयत्न करत आहे. ही संकल्पना प्रत्यक्षात साकारण्यासाठी अनेक योजना सुरु केल्या गेल्या आहेत. हीच दृष्टी भारताला विकास आणि प्रगतीच्या मार्गावर पुढे नेत आहे. अगदी अलीकडेच भारताची स्वदेशी बनावटीची विमानवाहू नौका विक्रांत भारतीय नौदलात सामील झाली तेव्हा हा प्रत्येक भारतीयासाठी अभिमानाचा क्षण होता, असे राष्ट्रपती म्हणाल्या. असे उपक्रम भारतीय नागरिकांच्या मनात आशा आणि प्रेरणा निर्माण करतात. प्रगतीच्या या वाटेवर आपण अखंडपणे वाटचाल करत राहू, असा विश्वास त्यांनी व्यक्त केला.
G.Chippalkatti /B.Sontakke/P.Malandkar
सोशल मिडियावर आम्हाला फॉलो करा:@PIBMumbai /PIBMumbai /pibmumbai pibmumbai[at]gmail[dot]com /PIBMumbai /pibmumbai
(Visitor Counter : 140